EkBass/fiwiki-20250220-pages-articles huggingface dataset:
Giórgos Ntaláras

Giórgos Ntaláras (, kansainvälisesti usein George Dalaras, s. 29. syyskuuta 1949 Pireus, KreikkaLast.fm: George Dalaras last.fm Viitattu 8.2.2015) on kreikkalainen, kansainvälisesti tunnettu laulaja ja muusikko. Ntaláraksen ensimmäinen levytys tapahtui vuonna 1968. Hän on tuonut muun muassa Mános Chatzidákiksen ja Míkis Theodorákiksen musiikkia tulkitsemalla maailmalla tunnetuksi kreikkalaista rebetikoa ja hän on yhdistellyt omassa musiikissaan vanhaa kansanmusiikkia ja popmusiikkiaAllmusic: George Dalaras allmusic.com Viitattu 8.2.2015. Hänen tunnetuimpia kappaleita ovat esimerkiksi ”You Deserved a Better Love” ja ”My Pleasure, My Pain”. Ntaláras nimitettiin vuonna 2006 Unicefin hyvän tahdon lähettilääksiUNHCR - George Dalaras and UNHCR unhcr.org Viitattu 8.2.2015. Ntaláras on esiintynyt Suomessakin muutamia kertoja, muun muassa Finlandia-talossa vuosina 2010 ja 2014George Dalaras Suomeen skyl.fi Viitattu 8.2.2015. Ntaláraksen isä oli kreikkalainen laulaja Loukás Ntarálas, joka oli uransa huipulla 1950- ja 1960-luvuillaModern Greek Music hellenicawolrd.com Viitattu 8.2.2015. ==Lähteet== ==Aiheesta muualla== * Viralliset kotisivut Luokka:Elävät henkilöt Luokka:Kreikkalaiset laulajat Luokka:Vuonna 1949 syntyneet
Natalia Starr

Natalia Starr (alkuperäiseltä nimeltään Katarzyna Tyszka, s. 22. maaliskuuta 1993 Varsova, Puola) on puolalais-yhdysvaltalainen pornonäyttelijä. Myös hänen Natasha-siskonsa on pornonäyttelijä. Vuonna 2018 hän oli ehdolla neljässä kategoriassa AVN-palkintotilaisuudessa. Hän on toiminut myös Penthousen mallina ja oli kuukauden Penthouse Pet heinäkuussa 2013. ==Lähteet== ==Aiheesta muualla== * Luokka:Puolalaiset pornonäyttelijät Luokka:Vuonna 1993 syntyneet Luokka:Elävät henkilöt
A. K. Loimaranta

Aarre Kalervo Loimaranta (7. kesäkuuta 1913 Ulvila – 15. elokuuta 1981 Helsinki) oli Helsingin apulaiskaupunginjohtaja. Hän valmistui filosofian maisteriksi 1936 ja toimi sen jälkeen Kankaanpään yhteislyseon opettajama 1939–1945 ja Kallion yhteiskoulun opettajana 1945–1952. Helsingin suomalaisen yhteiskoulun matematiikan ja fysiikan vanhempi lehtori hän oli 1952–1961. Hänet valittiin 1961 Helsingin apulaiskaupunginjohtajaksi (opetus- ja sivistystoimi). Hän oli vt. kouluneuvos 1952, 1954 ja 1955.Kuka kukin on 1978, s. 545. Runeberg.org. Hän kuului Liberaaliseen kansanpuolueeseen ja oli viemässä Helsinkiä peruskouluaikaan.Kauranne, Jouko: Kuinka Helsinki siirtyi uuteen koulusysteemiin? S. 123, 140. Kasvatushistoriallinen seura. (PDF) == Lähteet == Luokka:Helsingin pormestarit ja kaupunginjohtajat Luokka:Suomalaiset opettajat Luokka:Vuonna 1913 syntyneet Luokka:Vuonna 1981 kuolleet
Valkoinen kuiva kausi

Valkoinen kuiva kausi (A Dry White Season) on vuonna 1989 valmistunut draamaelokuva. Sen on ohjannut Euzhan Palcy ja se perustuu André Brinkin samannimiseen romaaniin. Elokuvan tapahtumat sijoittuvat Etelä-Afrikkaan, ja aiheena on apartheid. Pääosia elokuvassa näyttelevät Marlon Brando, Donald Sutherland, Janet Suzman, Zakes Mokae, Jürgen Prochnow ja Susan Sarandon. Brando oli Oscar-ehdokkaana parhaan miessivuosan kategoriassa. ==Arvioita== Video-oppaassa vuodelta 1994 Asko Alanen sanoo elokuvaa jännärimäiseksi draamaksi, joka kuitenkin toistaa tuttuja apartheid-kritiikin kuvioita. Hän antaa elokuvalle kolme tähteä viidestä, mikä vastaa sanallista arviota ”hyvä”. VideoHound’s Golden Movie Retriever sanoo elokuvaa hyvää tarkoittavaksi ja antaa sille kolme tähteä neljästä.A Dry White Season, VideoHound’s Golden Movie Retriever. Gale, 2008. Haettu 14.11.2016 palvelusta HighBeam Research (vaatii tilauksen). ==Lähteet== Luokka:Eteläafrikkalaiset elokuvat‎ Luokka:Vuoden 1989 elokuvat‎ Luokka:Yhteiskunnalliset elokuvat Luokka:Historialliset elokuvat
Davidson

Davidson tai Davidsson voi tarkoittaa: ==Paikkoja== *Davidson, Kanada *Davidson, Yhdysvaltojen Oklahoma *Davidson, Yhdysvaltojen Pohjois-Carolina *Davidsonin piirikunta, Yhdysvaltojen Tennessee *Davidsonin piirikunta, Yhdysvaltojen Pohjois-Carolina ==Henkilöitä== === Davidson tai Davidsson sukunimenä === *Alaska P. Davidson (1868–1934), yhdysvaltalainen FBI:n ensimmäinen naispuolinen erikoisagentti *Amy Davidson (s. 1979), yhdysvaltalainen näyttelijä *Anthony Davidson (s. 1979), englantilainen autourheilija *Arthur Davidson (1881–1950), yhdysvaltalainen teollisuusjohtaja, toinen Harley-Davidsonin perustajista *Basil Davidson (1914–2010), brittiläinen toimittaja ja historioitsija *Brandon Davidson (s. 1991), kanadalainen jääkiekkoilija *Cecilia Davidsson (s. 1963), ruotsalainen kirjailija *Christian Davidsson, ruotsalainen kontrafagotisti *Daniel Davidsson (s. 2003), suomalainen frisbeegolfaaja *David Davidson (s. 1986), ghanalainen jalkapalloilija *Donald Davidson (1893–1968), yhdysvaltalainen runoilija *Donald Davidson (1917–2003), yhdysvaltalainen filosofi *Doug Davidson (s. 1954), yhdysvaltalainen näyttelijä *Eileen Davidson (s. 1959), yhdysvaltalainen näyttelijä *Jason Davidson (s. 1991), australialainen jalkapalloilija *John Davidson (s 1953), kanadalainen jääkiekkoilija *John Davidson (1878–1970), kanadalainen kasvitieteilijä *John Davidson (1886–1968), yhdysvaltalainen näyttelijä *John Davidson (1857–1909), skotlantilainen runoilija ja näytelmäkirjailija *John Davidson (s. 1941), yhdysvaltalainen viihdetaiteilija *John Andrew Davidson (1852–1903), kanadalainen poliitikko *John Frank Davidson (s. 1926), brittiläinen kemianteknikko *John Humphrey Davidson (1876–1954), brittiläinen upseeri ja poliitikko *John James Davidson (s. 1899), brittiläinen poliitikko *J. C. C. Davidson (1889–1970), brittiläinen poliitikko *Johan Davidsson (s. 1976), ruotsalainen jääkiekkoilija *Jonathan Davidsson (s. 1997), ruotsalainen jääkiekkoilija *Jukka Davidsson (s. 1956/1957), suomalainen salaliittoteoreetikko ja Me Kansa -liikkeen johtaja *Marcus Davidsson (s. 1998), ruotsalainen jääkiekkoilija *Lionel Davidson (1922–2009), brittiläinen kirjailija *Pete Davidson (s. 1993), yhdysvaltalainen näyttelijä ja koomikko *Randall Davidson (1848–1930), brittiläinen arkkipiispa *Ruth Davidson (s. 1978), skotlantilainen konservatiivipuolueen poliitikko *Scotty Davidson (1892–1915), kanadalainen jääkiekkoilija *Sven Davidson (1928–2008), ruotsalainen tennispelaaja *Tierna Davidson (s. 1998), yhdysvaltalainen jalkapalloilija === Davidson etunimenä === *Davidson Ezinwa (s. 1971), nigerialainen pikajuoksija *Davidson Matthew, kanadalainen pokeriammattilainen ==Muuta== *USS Davidson, Yhdysvaltojen entinen sotalaiva Luokka:Luettelot henkilöistä sukunimen mukaan
Dichapetalaceae

pienoiskuva|oikea|Dichapetalum gelonioides -lajin luumarjoja. Dichapetalaceae on pieni trooppinen kasviheimo koppisiemenisten Malpighiales-lahkossa. == Tuntomerkit == Heimon kasvit ovat puita tai liaaneja, joiden haarat ovat korkkihuokosellisia. Lehdet sijaitsevat kierteisesti, korvakkeet ovat toisinaan ripsuisia ja lavan sivusuonet muodostavat silmukoita; suonitus on erityisen selvä lavan alapinnalla, jossa on usein myös litteitä rauhasia. Kukinto on viuhkomainen ja tavallisesti kasvanut kiinni lehden ruotiin (epifyllinen kukinto) ja siinä on pieniä, tavallisesti vastakohtaisia kukkia. Terälehdet ovat tavallisesti kaksiliuskaisia, joskus ehyitä, mustaksi kuivuvia. Mesiäinen on rengasmainen tai kahtena liuskana terälehtien kohdalla. Heteitä on viisi, ne ovat verhovastaisia; joskus heteitä on kolme toimivaa ja kaksi joutohedettä. Sikiäin on yhdislehtinen ja tavallisesti kehänpäällinen; luotit ovat enemmän tai vähemmän pistemäisiä ja nystyisiä. Hedelmä on litistynyt ja tavallisesti yksilokeroinen ja -siemeninen luumarja tai harvoin selkäluomainen kota; luumarja on lyhyen, tiheän ja kiiltävän pystykarvoituksen peittämä.Stevens 2001, viittaus 8.2.2015. Ainakin samettimarjojen (Dichapetalum) suvussa on siemenen sisältämissä öljyissä hyvin myrkyllisiä happoja ja muita yhdisteitä (triterpeenejä), ja joidenkin lajien siemenet ovat vaipallisia. Erityisesti Tapura-suvun kukat ovat rakenteeltaan monimutkaisia. == Levinneisyys == Heimon levinneisyys käsittää tropiikin; vähiten lajeja on Malaijien saaristossa.http://www.mobot.org/mobot/research/apweb/maps/dichapetalaceaemap.gif == Luokittelu == Dichapetalaceae-heimossa on kolme sukua ja 165 lajia. Niistä 130 kuuluu sukuun samettimarjat (Dichapetalum). Muut suvut ovat Stephanopodium ja Tapura.http://data.kew.org/cgi-bin/vpfg1992/genlist.pl?DICHAPETALACEAE Heimon ikä voi olla (36–)20.7(–6.8) miljoonaa vuotta. Cronquist (1981) vei heimon kelasköynnöskasvien yhteyteen lahkoon Celastrales, Takhtajan (1997) taas tyräkkikasvien yhteyteen lahkoon Euphorbiales. Lähin sukulaisheimo on Trigoniaceae. == Lähteet == * Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === == Aiheesta muualla == * Suomen Lajitietokeskus: Dichapetalaceae Luokka:Malpighiales Luokka:Kasviheimot
Klåsarön vesivoimalaitos

Klåsarön vesivoimalaitos on vesivoimalaitos Loosarinkoskessa Pyhtäällä Kymijoen länsihaarassa, joka laskee Suomenlahteen. Kosken putouskorkeus on 2,7–3,5 metriä, ja voimalaitoksen teho 4,6 MW. Koskessa on Klåsarö Oy:n perustama voimala, joka on valmistunut 1983,Facta 2001 WSOY 1984 10. osa, palsta 347 mutta siinä on ollut voimala jo aiemminkin.Tietosanakirja osa 5 Klåsarö-yhtiö perustettiin 1975 voimalan rakentamista varten. Osakkaita oli perustamisvaiheessa A. Ahlström Oy (9 osaketta), Kajaanin Koski- ja Teollisuus Oy (1 osake) ja Oy Stockfors Ab (10 osaketta). Vuodesta 1980 osakkeet jakautuivat tasan A. Ahlströmin ja Stockforsin kesken. Koko osakekanta siirtyi Ahlströmille vuonna 1984. Enso-Gutzeit osti Klåsarön koko osakekannan ja myi sen pois vuonna 1994. Voimalaitoksen on omistanut Oy Mankala Ab vuodesta 2001. == Lähteet == ==Aiheesta muualla== *Vuoden 1983 rakentaminen Vesirakentajan sivulla Luokka:Pyhtää Luokka:Suomen kosket Luokka:Suomen vesivoimalat Luokka:Kymijoki Luokka:Suomen padot Luokka:Helen
Abubakar Shekau

Abubakar Shekau oli pääasiassa Nigeriassa toimivan terroristijärjestö Boko Haramin johtohahmo. Abubakar Shekau syntyi Shekau-nimisessä kylässä Nigerian koillisosassa sijaitsevassa Yoben osavaltiossa. Etniseltä taustaltaan hän oli kanuri ja hän puhui sujuvasti kanuria, hausaa ja arabiaa. Shekaun tarkkaa ikää ei tiedetä, mutta hänen kerrotaan syntyneen välillä 1965–1975 ja opiskelleen teologiaa. Shekaun uskotaan tavanneen häntä Boko Haramin johdossa edeltäneen Mohammed Yusufin Boko Haramin tukialueena toimineessa Maidugurin kaupungissa Bornon osavaltiossa. Yusuf sai surmansa ollessaan poliisin pidättämänä vuonna 2009 ja Shekau esiintyi vuotta myöhemmin videolla Boko Haramin johtajana. Joidenkin lähteiden mukaan Shekaulla oli neljä vaimoa, joista yhden kanssa hän oli naimisissa. Hän myös adoptoi näiden lapset. Boko Haram koostuu useista toisiinsa löyhästi liittyneistä järjestöistä ja Shekau johti sitä vain muutamien yhteyksien kautta. Kaikki eri ryhmittymien johtajat eivät välttämättä ole koskaan olleet yhteyksissä hänen kanssaan. Shekau toimi myös järjestön uskonnollisena johtajana ja sai lempinimen Darul Tawheed, eli vapaasti käännettynä tauhidin asiantuntija. Nigerian uskonoppineiden valtaosa ei kuitenkaan pidä häntä oikeana uskonoppineena. Kilpaileva Iswap- jihadistiryhmä väitti Shekaun tehneen itsemurhan toukokuussa 2021 kesken ryhmittymien välisen taistelun. Boko Haram vahvisti kuoleman myöhemmin videolla. == Lähteet == Luokka:Nigerialaiset terroristit Luokka:Syntymävuosi tuntematon Luokka:1900-luvulla syntyneet Luokka:Vuonna 2021 kuolleet
Ullakkojengi

Ullakkojengi () on vuonna 2009 ensi-iltansa saanut seikkailu-komediaelokuva. Se on lajityypiltään tiedefiktio. Elokuva kuvattiin Aucklandissa, Uudessa- Seelannissa vuonna 2008 ja sen ensi-ilta oli 31. heinäkuuta 2009. == Juoni == Pearsonin perhe lähtee kesälomalle syrjäiselle järvenrantamökille. Serkuskatraan lomanvietto saa yllättävän käänteen, kun mökin katolle laskeutuu pieniä vihreitä avaruusolentoja. Muukalaisilla on mielessään inhat juonet maailman valloittamiseksi. Lasten tehtäväksi jää tunkeutujien pysäyttäminen, mutta kaikkein haastavin osuus on salata homma vanhemmilta. == Näyttelijät == ===Äänirooleissa=== ==Lähteet== == Aiheesta muualla == * Luokka:Vuoden 2009 yhdysvaltalaiset elokuvat Luokka:Yhdysvaltalaiset seikkailuelokuvat Luokka:Yhdysvaltalaiset komediaelokuvat
DSCOVR

Deep Space Climate Observatory eli DSCOVR (aiemmin Triana) on NOAA:n Maata ja avaruussäätä tarkkaileva satelliitti. Se laukaistiin 12. helmikuuta 2015 kello 01.03 Suomen aikaa Cape Canaveral Air Force Stationista.http://www.nasaspaceflight.com/2015/02/spacex-falcon-9-dscovr- mission/ Satelliitti saavutti lopullisen ratansa kesäkuussa 2015. Satelliitti on sijoitettu L1-lagrangen pisteeseen Auringon ja Maan väliin puolentoista miljoonan kilometrin päähän Maasta, neljä kertaa Kuun kiertorataa edemmäs. Satelliitti tarkkailee aurinkotuulta avaruussään ennustamiseksi. Lisäksi satelliitti tarkkailee Maata, muiden muassa mitaten Maan Auringon puoleisen puolen säteilytasapainoa.Phillips, Ari. "A Sneak Peek at NASA’s New Satellite That has Been 16 Years in the Making", ThinkProgress, February 4, 2015 ==Historia== Vuonna 1998 silloinen Yhdysvaltain varapresidentti Al Gore ehdotti Maata tarkkailevan satelliitin rakentamista. Satelliitin alkuperäinen nimitys oli Triana. Lisäksi se tunnettiin epävirallisella nimityksellä GoreSat. Vuonna 1999 NASAn valvontaviranomaisen (Inspector General) raportti arvioi, että ”hankkeen tieteellinen anti ei ole riittäävä kustannuksiin nähden.” Vuonna 2000 valtaannoussut George W. Bushin hallinto pysäytti hankeen. Kongressin tiedeakatemialta tilaaman selvityksen mukaan hanke on kuitenkin tieteellisesti tarpeellinen. Satelliitti pidettiin varastossa koko Bushin valtakauden ajan. Lokakuussa 2008 sateelliittia alettiin uudelleen valmistelemaan lentokelpoiseksi. NASA uudelleennimesi satelliitin Deep Space Climate Observatoryksi (DSCOVR). Satelliitin päätarkoitukseksi nostettiin vanhenevan Advanced Composition Explorer (ACE) aurinkosatelliitin korvaaminen. Joulukuussa 2012 ilmoitettiin, että satelliitti laukaistaan SpaceX:n Falcon 9 -raketilla. ==Lento== DSCOVR laukaistiin SpaceX:n Falcon 9 v1.1 -raketilla onnistuneesti 12. helmikuuta 2015 kello 01.03 Suomen aikaa Cape Canaveral Air Force Stationista. Laukaisu oli SpaceX:n ja Falcon 9:n ensimmäinen syvään avaruuteen. Lennolla SpaceX aikoi yrittää toisen kerran raketin ensimmäisen vaiheen talteenottoa eli pehmeää laskeutumista lautalle mutta voimakas merenkäynti esti sen ja rakettivaihe laskettiin meren pintaan. Johtuen syvään avaruuteen suuntaavasta laukaisusta paluussa nopeus ja siten lämpötilat olivat suuremmat kuin LEO-laukaisussa mutta datan mukaan rakettivaihe laskeutui pystyssä meren pintaan ja 10 metrin tarkkuudella tavoiteltuun kohtaan.https://twitter.com/elonmusk/status/565659578915115011http://www.universetoday.com/118748/noaanasausaf- deep-space-climate-observatory-dscovr-launching-feb-8-to-monitor-solar-winds/ Ensimmäinen yritys SpaceX CRS-5 -lennolla ei onnistunut. Lento kohteeseen kestää noin 100 päivää.http://www.noaanews.noaa.gov/stories2015/20150211-NOAA- new-deep-space-solar-monitoring-satellite-launches.html == Lähteet == == Aiheesta muualla == * NOAA DSCOVR Home Page DSCOVR: Deep Space Climate Observatory virallinen sivu * DSCOVR mission page at nasatech.net Luokka:Vuoden 2015 avaruustoiminta Luokka:Aurinkoluotaimet
Loppijärvi

Loppijärvi eli myös Lopenjärvi on järvi Kanta-Hämeessä Lopella sen kirkonkylän eteläpuolella. == Maantietoa == Järven pinta-ala on noin 12 neliökilometriä ja se on 7,3 kilometriä pitkä ja 4,1 kilometriä leveä. Pohjoisosa muodostaa suuren järvenosan, jonka keskellä sijaitsee suuria saaria. Sen itäosassa työntyy etelään 600 metriä pitkä Sajaniemi, jonka itäpuolella aukeaa etelään jatkuva viisi kilometriä pitkä, lahtimainen ja leveimmillään 1,5 kilometrinen järvenosa. Järvessä on arvioitu olevan 25 saarta. Saarten yhteispinta-ala on 48,4 hehtaaria, mikä tekee 4,1% järvin pinta-alasta. Saarten rantaviivan yhteispituus on 8,6 kilometriä. Saarista Isosaari, Itusaari, Mustasaari ja Häimänsaari ovat yli hehtaarin suuruisia, saarista 19 ovat yli aarin suuruisia ja lopista kaksi ovat alle aarin kokoiset. Muita karttaan nimettyjä saaria ovat Nuottasaari, Keinusaari, Papinsaari, Kyrsäsaari, Neitsytsaari, Ankerinsaari, Heposaari, Kalliosaari, Varissaari, Uksensaari ja Palosaari. Järven tilavuudeksi on luotaamalla saatu 20 664 tuhatta kuutiometriä. Sen keskisyvyys on 1,8 metriä ja suurin syvyys on 6,7 metriä. Järvi on tasaisen matala eikä siinä esiinny syvänteitä. Syvin kohta sijaitsee 250 metriä Isosaaren rannasta sen lounaispuolella. Järven rantaviivan pituus on 46 kilometriä pitkä. Sen rannat ovat suurimmaksi osaksi viljeltyä, mutta peltojen välissä on paljon metsämaatakin. Rantojen läheisyydessä on runsaasti haja-asutusta ja vapaa-ajan asuntoja. Järven eteläpäässä sijaitsee Järventaustan kylä ja Kalevankulman kulmakunta. Itärannalla sijaitsee vielä Sajaniemi. Etelä- ja pohjoispäässä sijaitsevat Läyliäisten vierinen kirkko ja Lopen vanha kirkko. Lopen taajama-alue ulottuu nykyään lähden järven pohjoisrantaan asti. Läyliäisten taajama on vielä kilometrin päässä etelärannasta. == Vesistösuhteet == Järvi sijaitsee Kokemäenjoen vesistössä Vanajan reitin valuma-alueella Tervajoen valuma- alueeseen, jonka Loppijärven valuma-alue järvi kuuluu. Järven vedenpinnan korkeus on 106,0 metriä mpy. Järvi on säännöstelty, jolloin vedenpinnan korkeuden tulee pysyä korkeusarvojen 105,39 metrin ja 106,09 metrin välillä. Loppijärveen laskevat Erävisjärvi ja Särkijärvi sekä etelästä Yli-Heinijärvi, jonka vedenpinnan korkeus on 2,7 metriä ylempänä. Myös viereiseltä ojitetulta Hanhilamminsuolta, jossa sijaitsee Hanhilammi, on johdettu järveen ojia. Loppijärven lasku-uoma on Nummistenjoki, jota kutsutaan myös Lopenjoeksi tai Isojoeksi. Se lähtee pohjoisosan koillisosasta ja laskee Kesijärveen, sieltä eteenpäin Tervajokea pitkin Kernaalanjärveen, joka vuorostaan laskee Hiidenjokea myöten Vanajaveteen. == Luontoarvoja == Vuonna 2013 julkaistussa Reija Laurilan opinnäytetyössä Loppijärven tilaa luonnehdittiin huolestuttavaksi. Järveen tulo tulo-ojiien kautta paljon ravinteita, mutta sitä myös poistui Nummistenjoen veden mukana 60 000 kilogrammaa typpeä ja 1 500 kilogrammaa fosforia. Järven oma sisäinen kuormitus on kuitenkin voimakasta, mikä heikentää järven tilaa voimakkaasti ja pidentää suojelutoimenpiteiden vaikutusaikaa suuresti. == Lähteet == Luokka:Tervajoen valuma-alue Luokka:Lopen järvet
Louhikosken voimalaitos

Louhikoski on voimalaitos Nurmeksessa Saramojoessa. Sen on alun perin omistanut Nurmeksen Sähkö, ja se on alkujaan rakennettu 1924–1947. Putouskorkeus oli 10,6 metriä ja nimellisteho 0,3 MW.Facta 2001 WSOY 1984 10. osa, palsta 363 Sittemmin sitä on tehostettu ja uuden laitoksen valmistumisvuosi oli 1986, putouskorkeus 11 m ja nimellisteho 0,5 MW. Omistaja on Pohjois-Karjalan SähköPohjois-Karjalan Sähkö Syyskuussa 2020 Pohjois- Karjalan Sähkö kertoi purkavansa Louhikosken voimalaitoksen. Laitos puretaan Pielisen järvitaimenen pelastamiseksi ja samalla jokialue palautuu virkistyskäyttöön. Voimalaitoksen purkamisen jälkeen Saramojoesta uskotaan tulevan myös lohijoki. == Lähteet == Luokka:Suomen vesivoimalat Luokka:Suomen padot Luokka:Suomen kosket Luokka:Nurmeksen rakennukset ja rakennelmat Luokka:Nurmeksen luonto
James Marsh

James Marsh (s. 30. huhtikuuta 1963 Truro, Cornwall, Englanti) on englantilainen ohjaaja. Hänet tunnetaan muun muassa ohjaamastaan dokumenttielokuvasta Nuorallakävelijä (2008), joka palkittiin parhaan dokumentin Oscarilla sekä Stephen Hawkingista kertovasta elämäkertaelokuvastaan Kaiken teoria (2014). == Aiheesta muualla == * Luokka:Englantilaiset henkilöt Luokka:Brittiläiset elokuvaohjaajat Luokka:Dokumenttiohjaajat Luokka:Oscar-palkinnon saajat Luokka:Vuonna 1963 syntyneet Luokka:Elävät henkilöt
Heikki Kotka

Heikki Matias Kotka (1940 Kannus – syyskuu 2021 Västerås) oli ruotsinsuomalainen kirjailija ja kuvataiteilija. Kotka muutti Ruotsiin vuonna 1966. Vuonna 2007 hän sai ruotsinsuomalaisen Kaisa Vilhuinen -kirjallisuuspalkinnon runokokoelmastaan Ajolauta. ==Teoksia== ===Runoteokset=== *Människa – jag älskar dig — Ihminen – Rakastan sinua (1996) ISBN 91-630-4044-1 *Bortom den blånande ön – Saaren sinermän takana. (1999) ISBN 952-9505-26-4 *Puut täynnä pesiä – Träden fyllda av reden (2003) ISBN 952-9505-41-8 * Ajolauta – Drivplanka. Valitut runot / Valda dikter 1990–2005 (2005) ISBN 952-9505-50-7 * Ikkuna pilvien yllä – Fönstret ovan molnen (2009) ISBN 978-952-9505-70-8 * Koivu kasvaa läpi kallion – Björken växer genom berget (2013) ISBN 978-952-9505-86-9 ===Toimittajana ja kuvittajana=== *Sadun ihme elää, ruotsinsuomalaisten kirjoittajien yhdistyksen kilpailukooste (1997) ISBN 91-630-5320-9 ==Lähteet== *Kotka, Heikki (kirjasampo.fi) *Heikki Kotka: Ikkuna pilvien yllä – Fönstret ovan molnen *Kaisa Vilhuinen-priset till Heikki Kotka. Finlands ambassad, Nyheter, 17.4.2007 ===Viitteet=== Luokka:Ruotsalaiset kirjailijat Luokka:Ruotsinsuomalaiset henkilöt Luokka:Vuonna 1940 syntyneet Luokka:Vuonna 2021 kuolleet
Sesse Koivisto

Maija-Liisa ”Sesse” Koivisto (o.s. Saraja; 24. toukokuuta 1932 – 10. tammikuuta 2021 Helsinki) oli suomalainen biologi ja tietokirjailija. Hän valmistui Helsingin yliopistosta filosofian maisteriksi vuonna 1955. Tämän jälkeen hän työskenteli muutaman vuoden biologian ja maantiedon opettajana, kunnes jäi kotiäidiksi. Koiviston puoliso oli Ilkka Koivisto yli 40 vuotta aina vuoteen 1994 asti, jolloin he erosivat. Vuosina 1968–1992 Koivistot asuivat Helsingin Korkeasaaressa, kun Ilkka Koivisto työskenteli Korkeasaaren eläintarhan johtajana. Sesse ja Ilkka Koivisto saivat vuonna 1972 tiedonjulkistamisen valtionpalkinnon yhdessä kirjoittamastaan kirjasta Puusta pudonnut: Havaintoja eläimistä ja ihmisistä. Sesse Koiviston myydyin kirja on kuitenkin Eläintarha olohuoneessamme. Sesse ja Ilkka Koivistolla on kolme lasta: Minna (s.1956), Kimmo (s. 1961) ja nuorin kirjailija Aura Koivisto. Avioeron jälkeen Sesse Koivisto eli parisuhteessa professori Kari Lagerspetzin kanssa tämän kuolemaan, vuoteen 2012 saakka. Hän kuoli 88-vuotiaana. == Teoksia == * Puusta pudonnut: Havaintoja eläimistä ja ihmisestä (yhdessä Ilkka Koiviston kanssa, 1971) * Eläintarha olohuoneessamme (1973) * Safariopas (yhdessä Ilkka Koiviston kanssa, 1973) * Kerrotaan satu (1975) * Kwa heri (1975) * Tarinoita eläinten saarelta (yhdessä Ilkka Koiviston kanssa, 1977) * Ihmisen ääni (yhdessä Ilkka Koiviston kanssa, 1978) * Mäyräkoiran päiväkirja (1979) * Metsäsuomen eläimiä ja kotieläinpuisto Ähtärissä (yhdessä Bo Bjurströmin kanssa, 1980) * Vallesmannin perhe (1982) * Lotta Heidin sota (1983) * Savannien liituraidat ja pussaavat pulut: Koivistot kertovat eläimistä (yhdessä Ilkka Koiviston kanssa, 1984) * Rakkaat ja raivostuttavat eläinystävämme (1985) * Eläinmaailman emoja ja poikasia (yhdessä Ilkka Koiviston kanssa, 1987) * Ville Villisian tarina (yhdessä Anu Vanaksen kanssa, 1987) * Kätkössä rastaanmuna (1988) * Viivy vielä leppälintu (1990) * Kevät tuli elokuussa (1997) * Öisin valvoo leopardi (2002) * Enkeli savannilla (2006) * Huvila Kulosaaressa (2012) * Tapiiri sohvapöydän alla (2017) == Lähteet == Luokka:Suomalaiset tietokirjailijat Luokka:Suomalaiset biologit Luokka:Vuonna 1932 syntyneet Luokka:Vuonna 2021 kuolleet Luokka:Tiedonjulkistamisen valtionpalkinnon saajat Luokka:Korkeasaari
Eudimorphodon

Eudimorphodon oli lentoliskosuku, joka eli maapallolla triaskauden lopulla noin 210 miljoonaa vuotta sitten. Se ei ole yhtä tunnettu kuin pteranodon tai rhamphorhynchus, mutta eudimorphodonilla on tärkeä paikka paleontologiassa yhtenä varhaisimmista tunnetuista lentoliskoista. Sen siipien kärkiväli oli noin 60–100 senttimetriä. Eudimorphodonilla oli pitkä, luiseva häntä, jonka päässä oli vinoneliön muotoinen läppä. Siitä oli saattanut olla apua eläimen lentoradan ohjaamisessa käännöksissä. Rintalastan rakenteesta on päätelty, että se on saattanut pystyä myös aktiivisesti lentämään alkeellisilla siivillään. Eudimorphodonin suu oli täynnä pieniä hampaita. Vaikka sen nokka oli vain noin 7–8 senttiä pitkä, siinä oli yli sata terävää hammasta. Eudimorphodon on yksi harvoista lentoliskoista, joiden ruokavaliosta voidaan olla täysin varmoja, koska on olemassa yksi fossiilinäyte, jossa on mukana kalan ruotofossiileja. Sen oletetaan syöneen kalan lisäksi myös hyönteisiä ja ehkä muitakin selkärangattomia. Tiedosto:Eudimorphodon NT small.jpg|pienoiskuva|Eudimorphodon ranzii lennossa, taiteilijan näkemys. Tiedosto:Eudimorphodon ranzii Berbenno.JPG|pienoiskuva|Eudimorphodon-fossiili, Luonnotieteellinen museo, Bergamo, Italia. == Katso myös == *Quetzalcoatlus == Lähteet == Luokka:Lentoliskot
Johannes Rungius

Johannes Rungius eli Johannes Matthiæ, Satacundensis (noin 1666 Loimaa – 3. elokuuta 1704 Narva, Viro) oli suomalainen kirkkoherra ja Turun akatemian teologian, logiikan ja metafysiikan professori. Rungiuksen vanhemmat olivat Loimaan kirkkoherra Matias Rungius (1640–1715) ja Anna Walstenius. Hän pääsi ylioppilaaksi Turussa 1681. Rungius valmistui Turun akatemiasta filosofian maisteriksi 1691 ja hänet vihittiin papiksi Turun hiippakunnassa samana vuonna. Rungius oli kotisaarnaajana piispa Johannes Gezeliuksen luona 1691, Turun katedraalikoulun lehtorina vuodesta 1692 ja Tyrvään kirkkoherrana vuodesta 1695. Hän ei kuitenkaan astunut kirkkoherran virkaan, vaan toimi Gezeliuksen avustajana raamatunselitysteoksen laadinnassa ja toimi kääntäjänä. Rungiuksesta tuli Turun akatemian ylimääräinen teologian professori 1697 ja hän toimi logiikan ja metafysiikan professorina 1700–1701 ollen samalla palkkapitäjänsä Kaarinan kirkkoherrana vuodesta 1698 ja Liedon kirkkoherrana vuodesta 1699 sekä Turun tuomiokapitulin jäsenenä 1698–1701. Rungius oli myös synodaaliväitöksen vt. preeseksensä pappeinkokouksessa Turussa vuonna 1697. Rungius oli sitten Inkerin superintendenttinä Narvassa vuodesta 1701 ja hän oli samalla myös Narvan ruotsalaisen seurakunnan kirkkoherrana. Rungius kuoli Narvan piirityksen aikana elokuun alussa 1704. Rungius oli naimisissa vuodesta 1695 Anna Dorotea Munckin kanssa. Luettu 8.2.2015. == Lähteet == == Aiheesta muualla == * Johannes Rungiuksen elämäkerta Kansallisbiografiassa Luokka:Turun akatemian professorit Luokka:Suomen evankelis-luterilaisen kirkon papit Luokka:Narvan historia Luokka:Inkerin kirkon papit Luokka:Vironsuomalaiset Luokka:Vuonna 1666 syntyneet Luokka:Vuonna 1704 kuolleet Luokka:Suomalaiset professorit
Original Sin – perisynti

Original Sin – perisynti () on Michael Cristoferin ohjaama ja käsikirjoittama yhdysvaltalainen eroottinen jännityselokuva vuodelta 2001. Elokuvan pääosia näyttelevät Antonio Banderas ja Angelina Jolie. Cristofer oli laatinut elokuvan käsikirjoituksen Cornell Woolrichin romaanin Waltz into Darkness (1947) pohjalta. Original Sin – perisynti on uudelleenfilmatisointi François Truffaut’n ohjaamasta Mississipin velho -elokuvasta (La Sirène du Mississipi, 1969). == Juoni == Original Sin – perisynti sijoittuu 1800-luvun lopun Kuubaan. Kuubalainen liikemies Luis Vargas (Antonio Banderas) päättää naida amerikkalaisen kirjeenvaihtoystävänsä Julia Russellin (Angelina Jolie). Kun Julia saapuu Kuubaan, he avioituvat heti, mutta onnellisesta alusta huolimatta rakkaustarina alkaakin mennä alamäkeen. Viaton Julia-vaimo onkin todellisuudessa oikea femme fatale, jolla on hämärä menneisyys. == Näyttelijät == == Tuotanto == Original Sin – perisynti kuvattiin työnimellä Dancing in the Dark. Elokuvan kuvaukset alkoivat 14. helmikuuta 2000 ja päättyivät 21. huhtikuuta 2000. Elokuva kuvattiin Meksikossa 42 miljoonan dollarin budjetilla. == Julkaisu ja vastaanotto == Original Sin – perisynti sai ensi- iltansa Ranskassa 11. heinäkuuta 2001. Yhdysvaltain ensi-ilta oli 31. heinäkuuta 2001. Elokuvan maanlaajuinen ensi-ilta Yhdysvalloissa oli 3. elokuuta 2001. Suomessa elokuvaa ei esitetty teattereissa, mutta se julkaistiin DVD:nä 24. lokakuuta 2001. Original Sin – perisynti tuotti Yhdysvalloissa 16 534 221 dollaria ja ulkomailla 18 868 099 dollaria. Yhteensä elokuva tuotti ilmestymisvuonnaan 35 402 320 dollarin lipputulot. Yhdysvalloissa elokuva julkaistiin ensimmäisen kerran DVD:nä 26. maaliskuuta 2002. Original Sin – perisynti on saanut elokuvakriitikoilta kielteisen vastaanoton. Rotten Tomatoes -sivuston mukaan 91 arvostelun perusteella laskettuna kriitikoiden arvosteluista 12 prosenttia oli positiivisia. Metacriticin mukaan 24 arvostelun perusteella elokuva on saanut 33 pistettä sadasta mahdollisesta. Angelina Jolien roolisuoritus sai Golden Raspberry -ehdokkuuden huonoimmasta naispääosasta vuonna 2002. == Lähteet == == Aiheesta muualla == * * * * Original Sin – perisynti Rotten Tomatoes -sivustolla * Original Sin – perisynti Box Office Mojossa * Original Sin – perisynti Metacriticin sivuilla Luokka:Vuoden 2001 yhdysvaltalaiset elokuvat Luokka:Yhdysvaltalaiset rikosdraamaelokuvat Luokka:Yhdysvaltalaiset jännityselokuvat Luokka:Yhdysvaltalaiset eroottiset elokuvat Luokka:Yhdysvaltalaiset romanttiset draamaelokuvat Luokka:Yhdysvaltalaiset romaaneihin perustuvat elokuvat Luokka:Yhdysvaltalaiset uudelleenfilmatisoinnit Luokka:Metro-Goldwyn-Mayerin elokuvat
Holden (täsmennyssivu)

Holden voi tarkoittaa: *Holden, australialainen autonvalmistaja *2974 Holden, asteroidi ==Paikkoja== * Holdenin kartano, kartano Norjassa Ulefossissa * Holden, Kanada * Holden, Yhdysvaltojen Maine * Holden, Yhdysvaltojen Massachusetts * Holden, Yhdysvaltojen Missouri * Holden, Yhdysvaltojen Utah ==Henkilöitä== * Amanda Holden (s. 1971), brittiläinen näyttelijä ja juontaja * Amanda Holden (1948–2021), brittiläinen libretisti ja kielenkääntäjä * Charles Holden (1875–1960), brittiläinen arkkitehti * Jack Holden (1907–2004), brittiläinen kestävyysjuoksija * James Alexander Holden (1835–1887)https://web.archive.org/web/20150402145034/http://acms.sl.nsw.gov.au/item/itemDetailPaged.aspx?itemID=913304, brittiläis-australialainen tehtailija, Holden-yhtiön perustaja * Jon Robert Holden (s. 1976), yhdysvaltalainen koripalloilija * Josh Holden (s. 1978), kanadalainen jääkiekkoilija * Kate Holden (s. 1972), australialainen kirjailija * Laurie Holden (s. 1969), yhdysvaltalais-kanadalainen näyttelijä * Marjean Holden (s. 1965), yhdysvaltalainen näyttelijä, tuottaja, tanssija ja taistelulajien osaaja * Nick Holden (s. 1987), kanadalainen jääkiekkoilija * Stuart Holden (s. 1985), skotlantilais-yhdysvaltalainen näyttelijä * William Holden (1918–1981), yhdysvaltalainen näyttelijä ==Lähteet== Luokka:Luettelot henkilöistä sukunimen mukaan
Rovinj

Rovinj on kaupunki Istrian niemimaalla Adrianmeren rannalla Kroatiassa. Vuoden 2018 arvion mukaan siellä asui 14 501 asukasta. Kaupunki sai alkunsa roomalaisten siirtokunnasta. Venetsialaiset hallitsivat sitä vuosina 1283–1797. == Lähteet == == Aiheesta muualla == Luokka:Kroatian kaupungit
Kvarnerinlahti

Kvarnerinlahti (, ) on lahti Adrianmeren pohjoisosassa. Lahden pohjukassa sijaitsee Kroatian kolmanneksi suurin kaupunki Rijeka. Kaupungin satama on maan suurin. ==Lähteet== == Aiheesta muualla == Luokka:Kroatian maantiede Luokka:Adrianmeri Luokka:Välimeren lahdet
Suoma Korkee

Suoma Korkee (30. toukokuuta 1886 Satakunta – 15. elokuuta 1998 Raynham, Massachusetts, Yhdysvallat) oli suomalainen nainen, jonka kerrotaan kuolleen Yhdysvalloissa 112 vuoden ja 77 päivän iässä. Hän syntyi Satakunnassa vuonna 1886 ja muutti vuonna 1907 Yhdysvaltojen Massachusettsiin, jossa hän asui kuolemaansa 1998 saakka. == Lähteet == ==Aiheesta muualla== *http://z3.invisionfree.com/The_110_Club/ar/t8336.htm Luokka:Yli 110-vuotiaiksi eläneet suomalaiset Luokka:Amerikansuomalaiset henkilöt Luokka:Vuonna 1886 syntyneet Luokka:Vuonna 1998 kuolleet
Cres

Cres on Kroatialle kuuluva kapea ja vuoristoinen, noin 40 kilometriä pitkä saari Kvarnerinlahdella Adrianmerellä. Saaren keskellä on järvi. Saaren keskuspaikka on Cres. Saaren ainoa päätie johtaa pohjoisesta Porozinan satamakylästä etelään Osoriin. Osorissa Cresin ja Lošinjin saaret erottaa kapea kanava. ==Lähteet== == Aiheesta muualla == Luokka:Kroatian saaret Luokka:Adrianmeren saaret
Ulla Matikainen

Ulla Matikainen (s. 1. syyskuuta 1980) suomalainen jalkapalloilija, joka on pelannut Suomen pääsarjatasolla yli kymmenen vuotta. Nykyisessä Naisten Liigassa hän on pelannut vuodesta 2007 lähtien noin 120 ottelua. Pelimäärä pääsarjataolla on noin 200. Matikainen on pelannut pääasiallisesti topparina, mutta hän on pelannut useita vuosia myös keskikentällä eri rooleissa. Hänet on nähty muillakin pelipaikoilla, ja hän on toiminut joukkueensa kapteenina useina vuosina. Matikainen on toiminut myös useissa muissa jalkapalloon liittyvissä luottamustehtävissä. Matikaisen kaksossisar Noora Matikainen pelasi maalivahtina Naisten Liigassa. == Edustus == *1986?- [TiPS]/ Tikkurilan Urheilijat *1999-2000 FC Espoo *2001-2001 FC Kontu / Kontulan Urheilijat *2003-2005 Barry University, Florida, Yhdysvallat *2006 Åland United *2007-2008 PuiU / Puistolan Urheilijat *2009-2010 PK-35 Vantaa *2011-2012 FC Honka *2013 HJK *2014 MPS / Malmin Palloseura == Saavutukset == * Suomen mestari 2010 * Pronssia 2007, 2011 * Suomen Cup pikkufinaalin voitto 2014, 2009 * Suomen Cup hopeaa 2013 * Liigacup hopeaa 2012 == Lähteet == Luokka:Suomalaiset jalkapalloilijat Luokka:Vuonna 1980 syntyneet Luokka:Elävät henkilöt
Johan Munster

Johan Munster eli Johannes Bernhardi, Aboensis (k. kesällä 1714 Helsingin lähellä) oli suomalainen kirkkoherra ja Turun akatemian käytännöllisen filosofian professori ja rehtori. Munsterin vanhemmat olivat Turun pormestari Berndt Riggertsson Munster (k. 1696) ja hänen toinen puolisonsa Margareta Pettersdotter Thessleff. Hän pääsi ylioppilaaksi Turussa 1677 tai 1678. Munster valmistui Turun akatemiasta filosofian maisteriksi 1688 ja hänet vihittiin papiksi Turun hiippakunnassa 1703. Munster oli Turun akatemian ensimmäisenä filosofian apulaisena ja akatemian sihteerinä sekä ylimääräisenä filosofian professorina vuodesta 1692. Hänestä tuli käytännöllisen filosofian professori 1694 ja hän toimi samalla palkkapitäjänsä Liedon kirkkoherrana vuodesta 1703, Turun suomalaisen seurakunnan kirkkoherrana vuodesta 1707 sekä oli Turun tuomiokapitulin jäsenenä vuodesta 1710. Munster toimi Turun akatemian rehtorina 1700–1701 ja 1708–1709. Munster jäi isovihan alkuaikoina Turkuun ja toimi opetustehtävissä vielä kevätlukukauden 1714. Hän lähti sitten sotatoimia pakoon mutta joutui venäläisten vangiksi Kumlingessa kesällä 1714. Munster kuoli saman kesänä Helsingin lähellä sotavankina ollessaan matkalla Pietariin. Munster oli naimisissa vuodesta 1693 Kristina Jakobsdotter Flachseniuksen kanssa. Luettu 8.2.2015. == Lähteet == Luokka:Turun akatemian professorit Luokka:Suomen evankelis-luterilaisen kirkon papit Luokka:1600-luvulla syntyneet Luokka:Vuonna 1714 kuolleet Luokka:Suomalaiset professorit
Netfilter

Netfilter on Linuxin ytimessä versiosta 2.4 lähtien oleva järjestelmä verkkopakettien muokkaamiseen ja pysäyttämiseen. Sen asetuksia muokataan yleensä iptablesin avulla. nftables on iptablesin seuraaja. == Lähteet == == Aiheesta muualla == * * Netfilter Linux Wiki Luokka:Palomuuriohjelmat Luokka:Linux-ydin
Ahvenanmaan saaristo

Ahvenanmaan saaristo () on yli 6 700 saaren saariryhmä Saaristomerellä Manner- Ahvenanmaan ja Kihdin välillä. Saariryhmä tavataan jakaa pohjoiseen ja eteläiseen saaristoon, ja joskus myös Manner-Ahvenanmaa lasketaan siihen mukaan. ==Hallinto== Ahvenanmaan saaristo kuuluu kokonaisuudessaan Ahvenanmaan maakuntaan. Maakunnassa on kolme seutukuntaa: Mariehamns stad ja Ålands landsbygd Manner-Ahvenanmaalla ja Ålands skärgård saaristossa. Pelkästään saaristossa sijaitsevia kuntia ovat Brändö, Eckerö, Föglö, Kumlinge, Kökar, Lemland, Lumparland, Sottunga ja Vårdö. ==Lähteet== * Luokka:Suomen saaristot
Jaume Costa

Jaume Vicent Costa Jordá (s. 18. maaliskuuta 1988 Valencia, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Mallorcaa ja on pelipaikaltaan vasen laitapuolustaja. == Seurajoukkueura == Costa on Valencian nuorisoakatemian kasvatti. Hän pelasi ensimmäistä kertaa seuran reservijoukkueessa vuonna 2007, mutta ei koskaan onnistunut nousemaan edustusjoukkueeseen. Kaudeksi 2009–2010 Costa lainattiin Cádiziin, jossa hän pelasi ensimmäiset ottelunsa ammattilaisena.Jaume Costa llega cedido al Carranza Marca. Viitattu 8.2.2015. Kesällä 2010 Costa siirtyi naapuriseura Villarrealiin, josta hänet lähetettiin seuran reservijoukkueeseen. Hän pelasi ensimmäisen ottelunsa Primera Divisiónissa 4. maaliskuuta 2012 Real Zaragozaa vastaan.El Zaragoza tumba al Villarreal en el descuento Europa Press. Viitattu 8.2.2015. Elokuussa 2013 hän teki seuran kanssa vuoteen 2017 asti ulottuvan jatkosopimuksen.El Villarreal ata a sus jóvenes promesas Terra. Viitattu 8.2.2015. Hän teki ensimmäisen maalinsa joukkueessa 10. toukokuuta 2014 kotiottelussa Rayo Vallecanoa vastaan.Villarreal back to winning ways Sky Sports. Viitattu 8.2.2015. == Lähteet == == Aiheesta muualla == * Jaume Costan tilastot BDFutbol-sivustolla Luokka:Espanjalaiset jalkapalloilijat Luokka:Vuonna 1988 syntyneet Luokka:Elävät henkilöt
Gerretsenin epäyhtälö

Gerretsenin epäyhtälö on kolmioon liittyvä epäyhtälö, joka kuuluu seuraavasti: Olkoon s,R,r kolmion ABC piirin puolikas, ympäri piirretyn ympyrän säde ja sisään piirretyn ympyrän säde tässä järjestyksessä. Tällöin on voimassa s^2\leq 4R^2+4Rr+3r^2http://files.ele-math.com/articles/jmi-05-32.pdf == Lähteet == Luokka:Euklidinen geometria Luokka:Epäyhtälöt
Pohjois-Tapiolan koulu

Pohjois-Tapiolan koulu on Espoon Pohjois-Tapiolassa sijaitseva oppilaitos. Koulun tiloissa toimii noin 850 oppilaan peruskoulu. Pohjois-Tapiolan koulussa on opetettu ilmaisutaitoa omana oppiaineenaan vuodesta 1962. Yläkoulun vs. rehtori on Lassi Kilponen. Vuonna 1964 valmistuneen tiilipintaisen rakennuksen ovat suunnitelleet Eija-Leena ja Elja Airaksinen. Espoon koulurakennusten inventointiraportissa sitä kuvataan linjakkaaksi ja selkeäpiirteiseksi solukouluksi, joka edustaa aikansa rationaalista arkkitehtuuria ja on säilynyt varsin alkuperäisenä. Se muodostaa yhdessä viereisen Sepon koulun kanssa isomman koulukokonaisuuden. Pohjois-Tapiolan uusi koulurakennus valmistui kesän 2022 aikana ja lukuvuosi 2022-2023 aloitettiin yhtenäisenä peruskouluna, johon yhdistyivät Sepon alakoulu ja Pohjois-Tapiolan yläkoulu sekä Niittykummun ja Mankkaan autismin kirjon opetus. [5] Pohjois-Tapiolan lukio muutti Otaniemeen vuoden 2017 syksyllä sisäilmaongelmien takia. Tuolloin Aarnivalkean koulu siirtyi tiloihin evakkoon. Aarnivalkean koulu oli evakossa 2019 kevääseen saakka. ==Lähteet== 5\. https://www.espoo.fi/fi/pohjois- tapiolan-koulu Viitattu 24.11.2022 Luokka:Espoon peruskoulut Luokka:Pohjois- Tapiola
Spalding (täsmennyssivu)

Spalding voi tarkoittaa: *Spalding, urheiluvälinevalmistaja ==Paikkoja== *Spalding, Australia *Spalding, Englanti *Spalding, Kanada *Spalding No. 368, Kanada *Spalding, Yhdysvaltojen Michigan *Spalding, Yhdysvaltojen Minnesota *Spalding, Yhdysvaltojen Nebraska *Spaldingin piirikunta, Yhdysvaltojen Georgia ==Henkilöitä== * Bob Spalding, yhdysvaltalainen muusikko * Douglas Spalding (1840–1877), englantilainen biologi ja etologi * Esperanza Spalding (s. 1984), yhdysvaltalainen jazzbasisti ja laulaja * Fredrik Johan Spalding (1774–1830), suomalainen kenraalimajuri * Linda Spalding (s. 1943), kanadalainen kirjailija ja toimittaja
Carbon

Carbon voi tarkoittaa: *Hiili, kemiallinen elementti *Carbon, macOS:n ohjelmointirajapinta *Carbon Disclosure Project, ilmastonsuojelujärjestö *Carbon, Googlen kehittämä ohjelmointikieli ==Paikkoja== *Carbon, Kanada *Carbon, Yhdysvaltojen Indiana *Carbon, Yhdysvaltojen Iowa *Carbon, Yhdysvaltojen Texas *Carbon-Blanc, Ranska *Carbonin piirikunta, useita samannimisiä
Carbonin piirikunta

Carbonin piirikunta on neljän Yhdysvaltojen piirikunnan nimi: *Carbonin piirikunta, Montana *Carbonin piirikunta, Pennsylvania *Carbonin piirikunta, Utah *Carbonin piirikunta, Wyoming
Fairview

Fairview on usean paikan nimi: *Fairview, Kanada Alberta *Fairview, Yhdysvaltojen Alabama *Fairview, Yhdysvaltojen Etelä-Dakota *Fairview, Yhdysvaltojen Georgia *Fairview, Yhdysvaltojen Illinois *Fairview, Yhdysvaltojen Kalifornia *Fairview, Yhdysvaltojen Kansas *Fairview, Yhdysvaltojen Kentucky *Fairview, Yhdysvaltojen Länsi-Virginia *Fairview, Yhdysvaltojen Missouri *Fairview, Yhdysvaltojen Montana *Fairview, Yhdysvaltojen New Jersey *Fairview, Yhdysvaltojen New York *Fairview, Yhdysvaltojen Oklahoma *Fairview, Yhdysvaltojen Oregon *Fairview, Yhdysvaltojen Pennsylvania *Fairview, Yhdysvaltojen Pohjois-Carolina *Fairview, Yhdysvaltojen Tennessee *Fairview, Yhdysvaltojen Texas *Fairview, Yhdysvaltojen Utah
Grandview

Grandview on usean paikan nimi: *Grandview, Kanada *Grandview, Yhdysvaltojen Illinois *Grandview, Yhdysvaltojen Indiana *Grandview, Yhdysvaltojen Iowa *Grandview, Yhdysvaltojen Missouri *Grandview, Yhdysvaltojen Ohio *Grandview, Yhdysvaltojen Texas *Grandview, Yhdysvaltojen Washington *Grandview, Yhdysvaltojen Wisconsin *Grand View, Yhdysvaltojen Idaho ==Muita merkityksiä== *Grandview USA – Pieni kaupunki, suuret unelmat, elokuva vuodelta 1984
Webb

Webb voi tarkoittaa seuraavia: ==Paikkoja== *Webb, Kanada *Webb No. 138, Kanada *Webb, Yhdysvaltojen Alabama *Webb, Yhdysvaltojen Iowa *Webb, Yhdysvaltojen Mississippi *Webb, Yhdysvaltojen New York *Webb, Yhdysvaltojen Wisconsin *Webbjoki, Yhdysvaltojen Mainessa *Webb City, Yhdysvaltojen Missouri *Webbin piirikunta, Yhdysvaltojen Texas ==Sukunimenä== * Alan Webb (s. 1983), yhdysvaltalainen kestävyysjuoksija ja triathlonisti * Aston Webb (1849–1930), brittiläinen arkkitehti * Beatrice Webb (1858–1943), brittiläinen sosialisti ja taloustieteilijä * Charley Webb (s. 1988), englantilainen näyttelijä * Chloe Webb (s. 1956), yhdysvaltalainen näyttelijä * Chick Webb (1905–1939), yhdysvaltalainen jazz- ja swing-rumpali ja big band-johtaja * Clifton Webb (1889–1966), yhdysvaltalainen näyttelijä, laulaja ja tanssija * Donald Eugene Webb (s. 1931), yhdysvaltalainen rikollinen * Gary Webb (1955–2004), yhdysvaltalainen tutkiva journalisti * George Webb (1911–1998), englantilainen näyttelijä * Hollie Pearne-Webb (s. 1990), brittiläinen maahockeypelaaja * Holly Webb (s. 1976), brittiläinen lastenkirjailija * Howard Webb (s. 1971), englantilainen jalkapalloerotuomari * Jack Webb (1920–1982), yhdysvaltalainen näyttelijä * James Webb (1906–1992), yhdysvaltalainen NASA:n johtaja, jonka mukaan on nimetty **James Webb -avaruusteleskooppi * Jeffrey Webb (s. 1998), malesialainen alppihiihtäjä * Jim Webb (s. 1946), yhdysvaltalainen poliitikko ja ministeri * Jimmy Webb (s. 1946), yhdysvaltalainen laulaja, lauluntekijä ja pianisti * John Webb (1611–1672), englantilainen arkkitehti * Karrie Webb (s. 1974), australialainen golfaaja * Lardarius Webb (s. 1985), yhdysvaltalainen amerikkalaisen jalkapallon pelaaja * Loretta Lynn (o.s. Webb, s. 1932), yhdysvaltalainen country-laulaja * Marc Webb (s. 1975), yhdysvaltalainen video- ja elokuvaohjaaja * Matthew Webb (1848–1883), brittiläinen ensimmäisenä Kanaalin yli uinut merikapteeni * Neil Webb (s. 1963), englantilainen jalkapalloilija ja manageri * Oliver Webb (s. 1991), brittiläinen moottoriurheilija * Philip Webb (1831–1915), englantilainen arkkitehti ja muotoilija * Philip Barker Webb (1793–1954), englantilainen kasvitieteilijä * Sam Webb (s. 1945), yhdysvaltalainen kommunistipoliitikko * Sidney Webb (1859–1947), brittiläinen yhteiskuntatieteilijä, poliitikko ja ministeri * Spider Webb (1910–1990), yhdysvaltalainen Indianapolis 500 -kuljettaja * Spud Webb (s. 1963), yhdysvaltalainen koripalloilija * Stephen Webb (s. 1963), brittiläinen fyysikko ja tietokirjailija * Steve Webb, brittiläinen jazz- ja rock-muusikko * Thomas Smith Webb (1771–1819), yhdysvaltalainen kirjanpainaja, vapaamuurari ja kirjailija. Luokka:Luettelot henkilöistä sukunimen mukaan
IF Sibbo-Vargarna (jalkapallo)

IF Sibbo-Vargarna on sipoolainen vuonna 1928 perustettu urheiluseura. Jalkapallojaos on seuran suurin lajijaostoEdustusjoukkue . Seuralla on yksi miesten joukkue, kaksi naisten joukkuetta sekä useita juniorijoukkueitaJoukkueet == Historia == Sibbo-Vargarnan perustivat paikalliset jalkapallosta innostuneet pojat vuonna 1928. Toiminta kasvoi ja mukaan tuli muitakin lajeja. Sibbo Vargarna pelasi pitkään paikallisia sarjoja. == Lähteet == * Jalkapallo, IF Sibbo-Vargarna ===Viitteet=== == Kirjallisuus == * * == Aiheesta muualla == *Seuran sivusto Luokka:Suomalaiset jalkapalloseurat Luokka:Sipoo en:IF Sibbo-Vargarna
Seven Tears

Seven Tears on hollantilaisen rockyhtye Golden Earringin albumi vuodelta 1971. == Kappaleet == === A-puoli === # # # # === B-puoli === # * # # == Kokoonpano == * George Kooymans – kitara, laulu * Rinus Gerritsen – basso, urut, piano, syntetisaattori * Barry Hay – komppikitara, huilu, laulu * Cesar Zuiderwijk – rummut, lyömäsoittimet == Arviot == * Allmusic: Allmusic review == Aiheesta muualla == * Seven Tears discogs.com -sivustolla == Lähteet == Luokka:Vuoden 1971 albumit Luokka:Golden Earringin albumit
Päästömittaukset

Päästömittauksia ovat erilaisten päästöjen määrittämiseksi ja seuraamiseksi tehtävät mittaukset. Päästömittauksia ovat mm. kaasujen ja hiukkasten mittaukset erilaisissa teollisuus- ja jätteenpolttolaitoksissa esimerkiksi viranomaisten määräyksistä, prosessien optimoinnin takia, puhdistinlaitteiden toimivuuden varmistamiseksi ja tutkimukseen. Näytteenotto vaikuttaa merkittävästi päästömittausten tuloksiin ja niiden oikeellisuuteen. Tärkeintä on varmistaa, että näyte otetaan edustavasti ja näyte saadaan kvantitatiivisesti kerättyä suodattimelle, liuokseen tai analysaattoriin. Päästömittauksia tehdään usein erittäin vaativissa olosuhteissa, joissa muun muassa kylmyys, kuumuus, pölyisyys ja valaistus aiheuttavat mittaustyölle merkittäviä haasteita, eikä mittausta aina saada tehtyä standardien vaatimalla tavalla. Näiden olosuhteiden haittavaikutusten minimointi on tärkeää sekä näytteenoton luotettavuuden että myös työturvallisuuden suhteen. Edustavan päästönäytteen ottaminen vaatii näytteenoton lisäksi päästömittausprosessin kokonaisuuden hallintaa. Näytteenoton laadunvarmistus perustuu useaan osatekijään. Akkreditoidussa mittausmenetelmässä näytteenotossa käytetään vain jäljitetysti kalibroituja mittalaitteita. Tällöin mittalaitteista johtuva systemaattinen virhe on mahdollisimman pieni. Päästömittauslaboratorion tulee osallistua riittävän usein vertailumittauksiin, koska vertailumittausten avulla voidaan arvioida omien mittausten laatua ja saada selville mahdollisia puutteita mittausketjussa. Päästömittaajien kokemusperäinen tieto on erittäin tärkeää arvioitaessa näytteenotossa mahdollisesti tapahtuvien häiriöiden vaikutusta mittaustulokseen. == Katso myös == * Näytteenotto ulkoilmasta == Lähteet == *FINASin opas ympäristönäytteenoton akkreditointivaatimusten soveltamiseksi Luokka:Ympäristönäytteenotto
Together (Golden Earring)

Together on hollantilaisen rockyhtye Golden Earringin albumi vuodelta 1972. == Kappaleet == === A-puoli === # # # # === B-puoli === # * # # # == Kokoonpano == * George Kooymans – kitara, laulu * Rinus Gerritsen – basso, kosketinsoittimet * Barry Hay – komppikitara, huilu, laulu, saksofoni * Cesar Zuiderwijk – rummut == Arviot == * Allmusic: Allmusic review == Aiheesta muualla == * Together discogs.com -sivustolla == Lähteet == Luokka:Vuoden 1972 albumit Luokka:Golden Earringin albumit